stanford-oval/wikipedia huggingface dataset:
อนาคาริก ธรรมปาละ
บั้นปลายชีวิต อุปสมบทเป็นภิกษุ > ตั้งปณิธานเผยแผ่พระพุทธศาสนาแม้ในวาระสุดท้าย

จนถึงวันที่ 28 เมษายน พ.ศ. 2476 (ประวัติบางแห่งว่า วันที่ 27) อาการโรคหัวใจ ของท่านเพียบหนักถึงที่สุด แต่ท่านก็ยังพอจะพูดได้บ้าง และสิ่งที่ท่านกล่าวย้ำบ่อยๆ ในขณะเวลา ที่เหลืออีกไม่นานก็คือ " ขอให้ข้าพเจ้าได้มรณะเร็วๆ เถิด แต่ข้าพเจ้าจักกลับมาเกิดใหม่อีก 25 ครั้ง เพื่อเผยแผ่ ประกาศพระธรรมของพระพุทธเจ้า "
และในเวลาเช้าของวันที่ 29 เมษายน ท่านแทบไม่รู้สึกตัวอะไรอีก พูดออกมาได้เพียงคำว่า "เทพปริยะ" ราวจะฝากฝังให้นายเทพปริยะ จับงานของสมาคมให้ดำเนินต่อไป เพราะพุทธคยายังไม่กลับมาเป็นกรรมสิทธิ์ ของชาวพุทธ โดยสมบูรณ์ จนถึงบ่าย 2 โมง อุณหภูมิในตัวของท่านสูงขึ้นเรื่อยๆ จนถึง 104.6 ถึงที่สุดแล้ว ทุกคนที่อยู่รอบๆก็ทราบว่า ท่านกำลังจะมรณภาพ พระภิกษุสามเณรจากลังกาและอินเดียที่อยู่ที่นั่น ได้ล้อมรอบท่าน พร้อมกับ สวดพระพุทธมนต์ ไปเรื่อยๆ พอสิ้นเสียงสวด ....'วิญญาณของบุรุษผู้ยิ่งใหญ่คนหนึ่ง ผู้เกิดมาเพื่อประโยชน์สุขของคนส่วนรวม และเชิดชูพระศาสนาของพระพุทธองค์ ก็ดับวูบลง ละร่างกาย อันเก่า คร่ำคร่าเกินเยียวยา เหลือเพียงใบหน้าอันยิ้มแย้มและเป็นสุขไว้เท่านั้น ในเวลา บ่าย 3 ของวันที่ 29 เมษายน พ.ศ. 2476 นั่นเอง.......
ผลงาน

ท่านธรรมปาละ เป็นผู้มีบทบาทอย่างสูง ต่อการฟื้นฟูพระพุทธศาสนาในอินเดีย ประโยชน์ที่ท่านฝากไว้ในพระพุทธศาสนา พอสรุปได้ดังนี้
เป็นผู้จุดประกายการศึกษาพระพุทธศาสนาในอินเดีย ทำให้ชาวอินเดีย ซึ่งแทบจะลืมเลือนพระพุทธศาสนา จนหมดสิ้น แล้ว หันกลับมาแนวทางแห่งอริยมรรคแห่งพระพุทธองค์อีกครั้ง
ท่านได้สร้างอนุสรณ์สถาน ปูชนียสถานเกี่ยวกับพระพุทธศาสนาไว้มากมาย ตามสถานที่ต่างๆ ที่เป็นที่ระลึกถึง พระพุทธองค์ เช่น วัดมูลคันธกุฎวิหาร ใกล้ๆกับสถานที่แสดงปฐมเทศนา ที่สารนาถ
ท่านได้เป็นผู้จุดประกายริเริ่มให้ชาวพุทธ และชาวอินเดีย หันมาเอาใจใส่และฟื้นฟูพุทธสถาน ที่สำคัญของพระพุทธองค์ โดยเฉพาะพุทธคยา แม้ในสมัยของท่าน อาจจะยังไม่ทำให้พุทธคยา คืนสู่กรรมสิทธิ์ของชาวพุทธ และอยู่ในการดูแลคุ้มครอง ของชาวพุทธได้ แต่ต่อมา การกระทำของท่านก็เป็นกระแสผลักดันสังคม ชาวอินเดียหลายฝ่าย นักปราชญ์หลายท่าน ก็ได้แสดงความเห็นควรว่าพุทธคยาเป็นสิทธิ์ของชาวพุทธอย่างแน่นอน ต่อมา ในเดือนเมษายน ปี 2499 รัฐบาล แห่งรัฐพิหาร ได้ผ่านพระราชบัญญัติวิหารพุทธคยา ซึ่งให้ส่วนหนึ่ง อยู่ในการดูแลของชาวพุทธ โดยมีกรรมการชาวพุทธ 4 ท่าน ชาวฮินดู 4 ท่าน โดยมีผู้ว่าราชการจังหวัดคยาเป็นประธาน
แหล่งข้อมูลอื่น > หนังสือและบทความ

ปรีดี หงษ์สต้น. "การรื้อฟื้นพุทธศาสนา (Buddhist Revival) ในศรีลังกาภายใต้อาณานิคมอังกฤษช่วงปลายคริสต์ศตวรรษที่ 19." วารสารสังคมศาสตร์ มหาวิทยาลัยนเรศวร 13, 1 (ม.ค.-มิ.ย. 2560): 113-142. เก็บถาวร 2020-07-15 ที่ เวย์แบ็กแมชชีน
ปรีดี หงษ์สต้น และวิราวรรณ นฤปิติ. นักบูรพาคดีศึกษากับพระพุทธเจ้าของเขา: อนาคาริก ธรรมปาละและการสร้างพุทธศาสนาสมัยใหม่. เอกสารประกอบการประชุมเชิงปฏิบัติการ โครงการ "วิธีวิทยาในการศึกษาประวัติศาสตร์" มหาวิทยาลัยนเรศวร จังหวัดพิษณุโลก, 13-14 มิถุนายน 2562.
แหล่งข้อมูลอื่น > เว็บไซต์

หนังสือประทีปแห่งเอเชีย เก็บถาวร 2007-05-18 ที่ เวย์แบ็กแมชชีน (อังกฤษ)
buddhanet (อังกฤษ)
Larndham : อนาคาริก ธรรมปาละ ผู้นำในการทวงคืนสังเวชนียสถานในอินเดีย[ลิงก์เสีย]
พันเอก เฮนรี่ สตีล โอลคอตต์
พุทธคยา
เซอร์ เอดวิน อาโนลด์
สภาผู้แทนราษฎรกัมพูชา

| สภาผู้แทนราษฎรกัมพูชา  สภาผู้แทนราษฎรในพระราชาณาจักรกัมพูชา |
| --- | --- |
พฤฒสภา ชุดที่ 4   รัฐสภา ชุดที่ 6

ประเภท
ประเภท: ระบบสองสภา 
องค์ประกอบ: พฤฒสภา รัฐสภา
ประวัติ
ก่อตั้ง: 14 มิถุนายน ค.ศ. 1993
ผู้บริหาร
พระมหากษัตริย์: พระบาทสมเด็จพระบรมนาถ นโรดม สีหมุนี  ตั้งแต่ 14 ตุลาคม ค.ศ. 2004 
นายกรัฐมนตรี: สมเด็จอัครมหาเสนาบดีเดโช ฮุน เซน (CPP)  ตั้งแต่ 30 พฤศจิกายน ค.ศ. 1998 
ประธานพฤฒสภา: สมเด็จวิบูลย์เสนาภักดี เซย์ ซัม (CPP)  ตั้งแต่ 9 มิถุนายน ค.ศ. 2015 
ประธานรัฐสภา: สมเด็จอัครมหาพญาจักรี เฮง สัมริน (CPP)  ตั้งแต่ 21 มีนาคม ค.ศ. 2006 
โครงสร้าง
สมาชิก: 187 (สมาชิกพฤฒสภา 62 คน และสมาชิกรัฐสภา 125 คน)

กลุ่มการเมืองใน พฤฒสภา:   พรรคประชาชนกัมพูชา (58)   พรรคฟุนซินเปก (2)   อิสระ (2)

กลุ่มการเมืองใน รัฐสภา:   พรรคประชาชนกัมพูชา (125)
การเลือกตั้ง
การเลือกตั้งสมาชิกพฤฒสภาครั้งล่าสุด: 25 กุมภาพันธ์ ค.ศ. 2018
การเลือกตั้งสมาชิกรัฐสภาครั้งล่าสุด: 29 กรกฎาคม ค.ศ. 2018
ที่ประชุม

เว็บไซต์
พฤฒสภา รัฐสภา
สภาผู้แทนราษฎร (เขมร: សភាតំណាងរាស្ត្រ สภาตํณางราสฺตฺร; อังกฤษ: Parliament) ชื่อเต็มว่า สภาผู้แทนราษฎรในพระราชาณาจักรกัมพูชา (เขมร: សភាតំណាងរាស្ត្រនៃព្រះរាជាណាចក្រកម្ពុជា สภาตํณางราสฺตฺรไนพฺระราชาณาจกฺรกมฺพุชา) เป็นสภานิติบัญญัติระดับชาติของประเทศกัมพูชา ใช้ระบบสองสภา ประกอบด้วยสภาย่อย 2 สภา คือ
รัฐสภา (เขมร: រដ្ឋសភា รฎฺฐสภา; อังกฤษ: National Assembly) เป็นสภาล่าง มีสมาชิก 125 คน อยู่ในตำแหน่งคราวละ 5 ปี
พฤฒสภา (เขมร: ព្រឹទ្ធសភា พฺรึทฺธสภา; อังกฤษ: Senate) เป็นสภาสูง มีสมาชิก 62 คน 2 คนมาจากการแต่งตั้งของพระมหากษัตริย์ 2 คนมาจากการแต่งตั้งของรัฐสภา ที่เหลือมาจากการเลือกตั้งของกรมปรึกษาฆุมสังกัด (เขมร: ក្រុមប្រឹក្សាឃុំសង្កាត់ กฺรุมบฺรึกฺสาฆุํสงฺกาต̍; อังกฤษ: commune council) ในจังหวัดทั้งหลาย
อำนาจ

สภาผู้แทนราษฎรมีอำนาจบัญญัติกฎหมาย และมีอำนาจเฉพาะตัวในการอนุมัติงบประมาณแผ่นดิน ภาษีอากร กฎหมายนิรโทษกรรมหมู่ ความตกลงระหว่างประเทศ การประกาศสงคราม และการจัดตั้งคณะรัฐมนตรี
วัดมังกรกมลาวาส

| วัดมังกรกมลาวาส |
| --- | --- |
บริเวณหน้าวัด

ชื่อสามัญ: เล่งเน่ยยี่
ที่ตั้ง: เลขที่ 423 ถนนเจริญกรุง แขวงป้อมปราบ เขตป้อมปราบศัตรูพ่าย กรุงเทพมหานคร 10100
นิกาย: มหายาน
พระประธาน: พระศากยมุนีพุทธเจ้า พระอมิตาภพุทธะ พระไภษัชยคุรุ
เว็บไซต์: http://www.lengnoeiyi.com
 สถานีย่อยพระพุทธศาสนา
"ซำป้อหุกโจ้ว" ชื่อเรียกสามพระประธานประจำวัดมังกรกมลาวาส
วัดมังกรกมลาวาส หรือ วัดเล่งเน่ยยี่ (ตัวเต็ม: 龍蓮寺, ตัวย่อ: 龙莲寺, พินอิน: Lóng lián sì  หลงเหลียนซื่อ, ฮกเกี้ยน: เล้งเหลียนซี่, สำเนียงแต้จิ๋ว: เล่งเน่ยยี่, สำเนียงกวางตุ้ง: หล่งลิ่นจี๋, สำเนียงฮากกา: หลุ่งเหลี่ยนซื้อ) เป็นวัดในสังกัดคณะสงฆ์จีนนิกายแห่งประเทศไทย ตั้งอยู่บนถนนเจริญกรุง ระหว่างซอยเจริญกรุง 19 และ 21 ในเขตป้อมปราบศัตรูพ่าย กรุงเทพมหานคร เป็นที่คุ้นเคยในหมู่ชาวไทยเชื้อสายจีน และชาวจีนจากต่างประเทศ นักแสวงบุญมักมาขอพรเพื่อสิริมงคล สะเดาะเคราะห์สำหรับผู้ที่เกิดปีชงในแต่ละปี
วัดนี้ มีชื่อเรียกกันโดยทั่วไปว่า "วัดเล่งเน่ยยี่" เพราะคำว่า "เล่ง"  ในภาษาจีนแต้จิ๋ว แปลว่า มังกร คำว่า “เน่ย” แปลว่า ดอกบัว และคำว่า “ยี่” แปลว่า วัด ชื่อวัดอย่างเป็นทางการคือ "วัดมังกรกมลาวาส" พระราชทานจากพระบาทสมเด็จพระมงกุฎเกล้าเจ้าอยู่หัว เมื่อวันที่ 16 กุมภาพันธ์ ร.ศ. 130
ถาวรวัตถุ

วัดนี้ก่อตั้ง เมื่อปี พ.ศ. 2414 ใช้เวลาก่อสร้าง 8 ปีกว่าจะแล้วเสร็จ มีลักษณะสถาปัตยกรรมเป็นแบบทางจีนตอนใต้ของสกุลช่างแต้จิ๋ว โดยวางแปลนตามแบบวัดหลวง คือ มีวิหารท้าวจตุโลกบาลเป็นวิหารแรก ตรงกลางเป็นพระอุโบสถ ข้างหลังพระอุโบสถเป็นวิหารเทพเจ้า การสร้างใช้ไม้และอิฐเป็นวัสดุสำคัญ
จากประตูทางเข้า เข้าไปจะถึงวิหารท้าวโลกบาลทั้ง 4 มีเทวรูปเทพเจ้า 4 องค์ (ข้างละ 2 องค์) ในชุดนักรบจีนและถืออาวุธและสิ่งของต่าง ๆ กัน เช่น พิณ ดาบ ร่ม เจดีย์ ชาวจีนเรียกว่า "ซี้ไต๋เทียงอ้วง" หมายถึงเทพเจ้าที่ปกปักษ์รักษา คุ้มครอง ทิศต่างๆ ทั้ง 4 ทิศ ถัดจากวิหารท้าวจตุโลกบาล คือ อุโบสถ เป็นที่ประดิษฐานของพระประธานของวัด คือ พระโคตมพุทธเจ้า พระอมิตาภพุทธะ พระไภษัชยคุรุพุทธะ  ทั้งหมด 3 องค์  หรือ "ซำป้อหุกโจ้ว" พร้อมพระอรหันต์อีก 18 องค์ หรือที่เรียกว่า "จับโป๊ยหล่อหั่ง"
ทางด้านขวามีเทพเจ้าต่าง ๆ หลายองค์ เช่น เทพเจ้าคุ้มครองดวงชะตา หรือ "ไท้ส่วย เอี๊ยะ" เทพเจ้าแห่งยาหรือหมอเทวดา "หั่วท้อเซียงซือกง" และที่นิยมไหว้ขอพรมากคือ เทพเจ้าแห่งโชคลาภ "ไฉ่ซิ้งเอี๊ยะ" เทพเจ้าเฮ่งเจีย หรือ "ไต่เสี่ยหุกโจ้ว" พระเมตไตรยโพธิสัตว์หรือ "ปู๊กุ่ยหุกโจ้ว"ซึ่งคล้ายกับพระมหากัจจายนะ "กวนอิมผู่สัก" (หรือพระอวโลกิเตศวรโพธิสัตว์) "แป๊ะกง" และ "แป๊ะม่า"  รวมเทพเจ้าในวัด จะมีทั้งหมด 58 องค์
ลำดับเจ้าอาวาส

นับตั้งแต่ก่อตั้งมา วัดมังกรกมลาวาสมีเจ้าอาวาสตามลำดับ ดังนี้
| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | พระอาจารย์จีนวังสสมาธิวัตร (สกเห็ง) | พ.ศ. 2414 |  ? |
| 2 | พระอาจารย์จีนวังสสมาธิวัตร (กวยหงอ) |  ? |  ? |
| 3 | พระอาจารย์จีนวังสสมาธิวัตร (โล่วเข่ง) |  ? |  ? |
| 4 | พระอาจารย์ฮวบจง (ฟุกยิ้น) |  ? |  ? |
| 5 | พระอาจารย์จีนวังสสมาธิวัตร (ย่งปิง) |  ? |  ? |
| 6 | พระอาจารย์จีนวังสสมาธิวัตร (เซี่ยงหงี) |  ? |  ? |
| 7 | พระมหาคณาจารย์จีนธรรมสมาธิวัตร (โพธิ์แจ้ง) |  ? |  ? |
| 8 | พระอาจารย์จีนธรรมคณาธิการ (เย็นเจี่ยว) |  ? |  ? |
| 9 | พระคณาจารย์จีนธรรมปัญญาจริยาภรณ์ (เย็นเชี้ยว) | พ.ศ. 2523 | พ.ศ. 2558 |
| 10 | พระอาจารย์จีนคณาณัติจีนพรต (เย็นงี้) | พ.ศ. 2559 | ปัจจุบัน |
ดูเพิ่ม

วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์
แหล่งข้อมูลอื่น

วัดมังกรกมลาวาส เก็บถาวร 2007-03-02 ที่ เวย์แบ็กแมชชีน
เล่งเน่ยยี่ออนไลน์ แก้ชงออนไลน์
แผนที่และภาพถ่ายทางอากาศของ วัดมังกรกมลาวาส
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′36″N 100°30′34″E﻿ / ﻿13.743247°N 100.509434°E﻿ / 13.743247; 100.509434
วินด์

| "WIND"> เพลงโดยคุมิ โคดะ.จากอัลบั้มBEST~second session~ |
| --- | --- |
วางจำหน่าย: 15 กุมภาพันธ์ พ.ศ. 2549 (ในญี่ปุ่น)
บันทึกเสียง: พ.ศ. 2549
แนวเพลง: เจ-ป็อป
ค่ายเพลง: ริทึม โซน
ผู้ประพันธ์เพลง: คุมิ โคดะ
วิน (ญี่ปุ่น: ウインド; โรมาจิ: Uinzu; ทับศัพท์: WIND) เป็นซิงเกิลหมายเลข 11 หรือซิงเกิลที่ 29 ของคุมิ โคดะ  เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์     วางจำหน่ายในวันที่ 15 กุมภาพันธ์ พ.ศ. 2549  โดยเปิดตัวที่อันดับที่ 3 ของออริกอนชาร์ต  จำกัดจำนวนแค่ 5 หมื่นแผ่นเท่านั้น
เพลง WIND เป็นเพลงประกอบรายการ "Fuji TV's Torino 2006 Relay" ของฟูจิทีวีในประเทศญี่ปุ่น
มิวสิกวิดีโอเพลง WIND  เป็นเรื่องราวของนักวิทยาศาสตร์ที่รับบทโดยคุมิ โคดะทำการทดลองเฟื่อให้โลกสวยงาม  แต่ก็ทดลองผิดพลาดทุกครั้ง  โดยมิวสิกวิดีโอเพลงนี้มีสุนัขของคุมิที่ชื่อว่า "รัม" เล่นมิวสิกวิดีโอนี้ด้วย
ธีมของปกซิงเกิล WIND คือ เสื้อผ้าตามแฟชั่นของประเทศอิตาลี
รายชื่อเพลง

WIND
WIND(instrumental)
การแสดงสด

31 มีนาคม พ.ศ. 2549 - Music Station
31 พฤษภาคม พ.ศ. 2551 - Music Fair21
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 15 กุมภาพันธ์ พ.ศ. 2549 | Oricon Daily Charts | #3 |  |  |  |
| 15 กุมภาพันธ์ พ.ศ. 2549 | Oricon Weekly Charts | #3 | 34,201 | 46,619 | 2 สัปดาห์ |
| 15 กุมภาพันธ์ พ.ศ. 2549 | Oricon Monthly Charts |  |  | 46,619 |  |
| 15 กุมภาพันธ์ พ.ศ. 2549 | Oricon Yearly Charts | #200 |  | 46,619 |  |

| ด ค กผลงานโดย คุมิ โคดะ |
| --- | --- |
Affection: TAKE BACK • Trust Your Love • COLOR OF SOUL • So Into You
grow into one: Love across the ocean • M·a·z·e • Real Emotion / 1000 โนะ โคโตบะ
feel my mind: COME WITH ME    •   Gentle Words    •   Crazy 4 U
secret: LOVE & HONEY    •   Chase    •   คิเซคิ    •   Hands    •   Hot Stuff feat.KM-MARKIT
BEST ~first things~: Butterfly    •   Flower    •   Promise / Star
BEST ~second session~: You    •    Birthday Eve    •   D.D.D. feat. SOULHEAD    •   Shake It Up    •   Lies    •   Feel    •   Candy feat. Mr.Blistah    •   No Regret    •   อิมาสุกุโฮชิอิ    •   Kamen    •   WIND    •   Someday / Boys♡Girls
Black Cherry: โคอิโนะทสึโบมิ    •   4 hot wave    •   ยูเมโนะอุตะ / ฟูตาริเดะ...    •   Cherry Girl / อุนเมย์
Kingdom: BUT / ไอโช    •   FREAKY    •   ไอโนะอุตะ    •   LAST ANGEL feat. โทโฮชินกิ    •   Anytime
TRICK: MOON     •   TABOO •   stay with me
BEST ~third universe~ & 8th AL "UNIVERSE: It's All Love! •   3 SPLASH  • Alive / Physical thing • Can We Go Back
Dejavu: Gossip Candy   •   สึคิเดะ สึคิเดะ สึคิเดะ / อะนะตะดะเคะกะ   •   POP DIVA
JAPONESQUE: 4 TIMES   •   ไอโวะโทะเมะนะอิเดะ   •   Love Me Back
ซิงเกิล: Go to the top
ดิจิตอลซิงเกิล: Get It On
คอแลบอเรชันซิงเกิล: the meaning of peace   • Switch/I Only Want to Be with You    •   Won't Be Long
ดูเพิ่มเติม: ผลงานเพลงทั้งหมด
อมตะ (วิมล ไทรนิ่มนวล)

อมตะ  เป็นนวนิยายแนวส่งเสริมพุทธศาสนา โดย วิมล ไทรนิ่มนวล  โดยมีเป้าหมายเพื่อให้มนุษย์เห็นสัจจธรรมในชีวิต  และพบความสงบสุข   ซึ่งได้รับรางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์)  ประจำปี 2543  ได้รับคำยกย่องจากคณะกรรมการตัดสินรางวัลนี้ตอนหนึ่งว่า "เป็นนวนิยายแห่งจินตนาการถึงโลกอนาคตเกี่ยวกับการแสวงหาความเป็นอมตะของชีวิตโดยใช้รูปแบบวิวาทะระหว่างแนวคิดบริโภคนิยม  กับแนวคิดทางศาสนาของโลกตะวันออก"
รายละเอียด

เรื่องราวของนวนิยายเรื่อง "อมตะ"  คือความต้องการเป็นอมตะของตัวละครชื่อว่า     "พรหมินทร์"  ด้วยการโคลนนิ่งมนุษย์เทียมขึ้นมาเพื่อใช้สำหรับเปลี่ยนถ่ายอวัยวะ  "ชีวัน"  ผู้ที่พรหมินทร์ได้เลี้ยงดูมาตั้งแต่เล็กและเรียกพรหมมินทร์ว่า  "พ่อ" นั่นเอง แต่ชีวันไม่รู้ตัวมาก่อนเลยว่าตนเองไม่ใช่ลูกของพรหมินทร์  และไม่ใช่มนุษย์แท้  เมื่อเขารู้ความจริงจึงเจ็บปวดรวดร้าวใจยิ่งนัก  ถึงกับหนีเตลิดออกจากบ้านไปหาคนรัก  เพื่อหลบพัก และไตร่ตรองจนตัดสินใจได้จึงกลับบ้าน
ระหว่างนี้เอง  ตัวละครที่ชื่อ "อรชุน"  ก็ถูกเปิดตัวออกมาในฐานะนักจิตบำบัดหนุ่มที่มีความสามารถสูง  ขณะนั้นอรชุนกำลังติดพันอยู่กับ "รติรัตน์"  ลูกสาวของพรหมินทร์ เป็นการแก้แค้น  ด้วยเหตุที่ว่า  แท้จริงแล้วอรชุนก็เป็นมนุษย์โคลนนิ่งที่ถูกสร้างขึ้นเช่นเดียวกับชีวัน  อรชุนได้พบกับ "ศศิประภา"  ซึ่งเป็นภรรยาของพรหมินทร์  และพบกับชีวันเพื่อบำบัดจิตให้กับคนทั้งสอง  เมื่อทั้งสามคนมาพบกันความจริงเรื่องมนุษย์โคลนนิ่งก็ถูกเปิดเผย
ระหว่างพรหมมินทร์กับอรชุน
ปมขัดแย้งสำคัญของเรื่องก็คือ  แท้จริงแล้ว "โคลน"  ที่เป็นคนเหล่านี้เป็นมนุษย์หรือไม่      การฆ่า "โคลน"  เป็นบาปและผิดศีลธรรมหรือไม่    กรณีที่ตัวเอกของเรื่องเป็น "โคลน"  ทั้ง 2 ตัวที่มีผู้สร้างขึ้นมาเพื่อจะใช้ปลูกถ่ายอวัยวะของตนแต่บังเอิญตัวหนึ่งหนีไปได้  และได้กลับมาแก้แค้นและทำลายผู้ที่สร้างเขาขึ้นมา
"พร้อมกับผู้เขียนเองประกาศว่า  นวนิยายเรื่องนี้เป็น “ธัมมิกวรรณกรรม”  หรือวรรณกรรมที่แสวงหาสัจจะและปัญญาญาณเพื่อนำมนุษย์ไปสู่สันติสุข  และเพื่อนำเสนอปรัชญาพุทธศาสนาให้ทุกคนหันมาสนใจ  และนำไปหาความรู้ต่อ
| ด ค กรายชื่อวรรณกรรมสัญชาติไทยที่ได้รับรางวัลวรรณกรรมสร้างสรรค์ยอดเยี่ยมแห่งอาเซียนเรียงตามปี |
| --- | --- |
ลูกอีสาน (พ.ศ. 2522) ·  เพียงความเคลื่อนไหว (พ.ศ. 2523) ·  ขุนทอง เจ้าจะกลับเมื่อฟ้าสาง (พ.ศ. 2524) ·  คำพิพากษา (พ.ศ. 2525) ·  นาฏกรรมบนลานกว้าง (พ.ศ. 2526) ·  ซอยเดียวกัน (พ.ศ. 2527) ·  ปูนปิดทอง (พ.ศ. 2528) ·  ปณิธานกวี (พ.ศ. 2529) ·  ก่อกองทราย (พ.ศ. 2530) ·  ตลิ่งสูง ซุงหนัก (พ.ศ. 2531) ·  ใบไม้ที่หายไป : กวีนิพนธ์แห่งชีวิต (พ.ศ. 2532) ·  อัญมณีแห่งชีวิต (พ.ศ. 2533) ·  เจ้าจันท์ผมหอม นิราศพระธาตุอินทร์แขวน (พ.ศ. 2534) ·  มือนั้นสีขาว (พ.ศ. 2535) ·  ครอบครัวกลางถนน (พ.ศ. 2536) ·  เวลา (พ.ศ. 2537) ·  ม้าก้านกล้วย (พ.ศ. 2538) ·  แผ่นดินอื่น (พ.ศ. 2539) ·  ประชาธิปไตยบนเส้นขนาน (พ.ศ. 2540) ·  ในเวลา (พ.ศ. 2541) ·  สิ่งมีชีวิตที่เรียกว่าคน (พ.ศ. 2542) ·  อมตะ (พ.ศ. 2543) ·  บ้านเก่า (พ.ศ. 2544) ·  ความน่าจะเป็น (พ.ศ. 2545) ·  ช่างสำราญ (พ.ศ. 2546) ·  แม่น้ำรำลึก (พ.ศ. 2547) ·  เจ้าหงิญ (พ.ศ. 2548) ·  ความสุขของกะทิ (พ.ศ. 2549) ·  โลกในดวงตาข้าพเจ้า (พ.ศ. 2550) ·  เราหลงลืมอะไรบางอย่าง (พ.ศ. 2551) ·  ลับแล, แก่งคอย(พ.ศ. 2552) ·  ไม่มีหญิงสาวในบทกวี (พ.ศ. 2553)  ·  แดดเช้าร้อนเกินกว่าจะนั่งจิบกาแฟ (พ.ศ. 2554) ·  คนแคระ (พ.ศ. 2555) ·  หัวใจห้องที่ห้า (พ.ศ. 2556)  ·  อสรพิษและเรื่องอื่นๆ (พ.ศ. 2557)  ·  ไส้เดือนตาบอดในเขาวงกต (พ.ศ. 2558) ·  นครคนนอก (พ.ศ. 2559)  ·  สิงโตนอกคอก (พ.ศ. 2560) ·  พุทธศักราชอัสดงกับทรงจำของทรงจำของแมวกุหลาบดำ (พ.ศ. 2561) ·  ระหว่างทางกลับบ้าน (พ.ศ. 2562) ·  คืนปีเสือและเรื่องเล่าของสัตว์อื่น ๆ (พ.ศ. 2563) ·  เดฟั่น (พ.ศ. 2564)  ·  จนกว่าโลกจะโอบกอดเราเอาไว้ (พ.ศ. 2565)  ·  ด้วยรักและผุพัง (พ.ศ. 2566) ·  กี่บาด (พ.ศ. 2567)
วินสตัน รีด

| 0 | 1 | 2 | 3 |
| --- | --- | --- | --- |
 รีดกับเวสต์แฮมยูไนเต็ดในปี ค.ศ. 2014
ข้อมูลส่วนตัว
ชื่อเต็ม:  วินสตัน วีเรมู รีด
วันเกิด:   (1988-07-03) 3 กรกฎาคม ค.ศ. 1988 (36 ปี)
สถานที่เกิด:  นอร์ทชอร์ ออกแลนด์ นิวซีแลนด์
ส่วนสูง:  1.91 m (6 ft 3 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  เวสต์แฮมยูไนเต็ด
หมายเลข:  2
สโมสรเยาวชน
:  SUB Sønderborg
:  มีจือแลน
สโมสรอาชีพ*
| ปี |  ทีม |  ลงเล่น |  (ประตู) |
| 2005–2010 |  มีจือแลน |  84 |  (2) |
| 2010–2021 |  เวสต์แฮมยูไนเต็ด |  194 |  (9) |
ทีมชาติ‡
| 2007 |  เดนมาร์ก อายุไม่เกิน 19 ปี |  4 |  (0) |
| 2008 |  เดนมาร์ก อายุไม่เกิน 20 ปี |  1 |  (0) |
| 2008–2010 |  เดนมาร์ก อายุไม่เกิน 21 ปี |  10 |  (0) |
| 2010– |  นิวซีแลนด์ |  25 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15:34, 30 พฤษภาคม ค.ศ. 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 06:45, 28 กันยายน ค.ศ. 2021 (UTC)
วินสตัน วีเรมู รีด (อังกฤษ: Winston Wiremu Reid; เกิด 3 กรกฎาคม ค.ศ. 1988) เป็นนักฟุตบอลอาชีพชาวนิวซีแลนด์ ปัจจุบันลงเล่นตำแหน่งกองหลังให้กับเวสต์แฮมยูไนเต็ด และเป็นกัปตันของทีมชาตินิวซีแลนด์
การทำประตูในนามทีมชาติ

| ลำดับ | วันที่ | สนาม | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- |
| 1. | 15 มิถุนายน ค.ศ. 2010 | Royal Bafokeng Stadium, Phokeng, แอฟริกาใต้ |  สโลวาเกีย | 1–1 | 1–1 | ฟุตบอลโลก 2010 |
เกียรติประวัติ

ฟุตบอลลีกแชมเปียนชิป (เพลย์ออฟ) (1): 2011–12
Hammer of the Year โดยเวสต์แฮมยูไนเต็ด: 2012–13
2014 New Zealand Footballer of the Year, awarded by NZ Football Media Association in November 2015
แหล่งข้อมูลอื่น

สถิติของ วินสตัน รีด ที่ Soccerbase
NZ Football Profile เก็บถาวร 2012-05-08 ที่ เวย์แบ็กแมชชีน
Career statistics เก็บถาวร 2007-03-09 ที่ เวย์แบ็กแมชชีน Danmarks Radio
Premier League profile ที่ เวย์แบ็กแมชชีน (เก็บถาวร 2010-11-28)
| ก่อนหน้า |  | วินสตัน รีด |  | ถัดไป |
| --- | --- | --- | --- | --- |
| ไรอัน เนลเซน |  | กัปตันทีมชาตินิวซีแลนด์  (ค.ศ. 2013–ปัจจุบัน) |  | ยังอยู่ในตำแหน่ง |
| ด ค กผู้เล่นชุดปัจจุบันของสโมสรฟุตบอลเวสต์แฮมยูไนเต็ด  |
| --- | --- |
 1 ฟาเบียญสกี  2 จอห์นสัน  3 เครสส์เวลล์  4 ซูมา (c)  5 โซวฟาล  7 วอร์ด-พราวส์  8 ฟอร์นัลส์  9 อันโตนิโอ  10 ปาเกตา  14 คูดุส  15 มัฟโรปาโนส  17 คอร์เน็ต  18 อิงส์  19 อัลบาเรซ  20 โบเวน  21 อ็อกบอนนา  22 เบนรามา  23 อาเรออลา  24 เคเรอร์  27 อะกัรด์  28 โซว์แช็ก  35 แรนดอล์ฟ  33 แอแมร์ซง  49 แอแนง  ผู้จัดการ: มอยส์ 
| ด ค กฟุตบอลชายทีมชาตินิวซีแลนด์ – โอลิมปิกฤดูร้อน 2020 |
| --- | --- | --- |
|  1 Woud  2 รีด  3 Cacace  4 Pijnaker  5 บ็อกซัลล์  6 Lewis  7 Just  8 Bell  9 วูด  10 Stamenic  11 Champness  12 McCowatt  13 Searle  14 Stanger  15 Ingham  16 Stensness  17 Elliot  18 Waine  19 Garbett  20 Sutton  21 Old  22 Paulsen  ผู้ฝึกสอน: Hay  |  1 Woud  2 รีด  3 Cacace  4 Pijnaker  5 บ็อกซัลล์  6 Lewis  7 Just  8 Bell  9 วูด  10 Stamenic  11 Champness  12 McCowatt  13 Searle  14 Stanger  15 Ingham  16 Stensness  17 Elliot  18 Waine  19 Garbett  20 Sutton  21 Old  22 Paulsen  ผู้ฝึกสอน: Hay  |  |
หมื่นขับคำหวาน (เจิม นาคมาลัย)

หมื่นขับคำหวาน (เจิม นาคมาลัย) เป็นนักขับเสภาคนสำคัญ สมัยรัชกาลที่ 6 มีชื่อเสียงมาก ทางเสภาของท่านตกทอดมายัง ครูศิริ วิชเวช ผ่านทางครูเจือ นาคมาลัย ผู้เป็นหลานของท่าน ผลงานของท่านยังปรากฏอยู่ในแผ่นเสียงตรา พาโลโฟน และตราโอเดี้ยนที่อัดราว พ.ศ. 2468 ณ โรงละครสวนมิสกวัน ก่อนพระยาประสานดุริยศัพท์ถึงแก่กรรมราว 1 ปี
มิสแฟบิวลัสอินเตอร์เนชันแนล

| --- | --- |
ชื่อย่อ: เอ็มเอฟไอ (อังกฤษ: MFI)
ก่อตั้ง: 2022
ประเภท: การประกวดความงาม
วัตถุประสงค์: ความบันเทิง
สํานักงานใหญ่:  กรุงเทพมหานคร (2023 - ปัจจุบัน)   เชียงใหม่ (2022)
ที่ตั้ง:  ไทย
ภูมิภาคที่รับผิดชอบ : ทั่วโลก
ภาษาทางการ : อังกฤษ
บุคลากรหลัก: ไบรอัน ตัน (ประธานกองประกวด)
องค์กรปกครอง: BRYAN TAN WORLD Co., Ltd.
มิสแฟบิวลัสอินเตอร์เนชันแนล (อังกฤษ: Miss Fabulous International) เป็นการประกวดนางงามนานาชาติที่จัดขึ้นเพื่อเปิดโอกาสให้ผู้หญิงและ LGBTQIA+ ที่มีอายุตั้งแต่ 18 ถึง 40 ปี สามารถเข้าร่วมการประกวดนางงามได้ โดยมีสำนักงานใหญ่ตั้งอยู่ในเชียงใหม่,ประเทศไทย ซึ่งจัดประกวดครั้งแรกในปี ค.ศ. 2022 และมี ไบรอัน ตัน ดูแลและยังเป็นประธานกองประกวด  มิสแฟบิวลัสอินเตอร์เนชันแนลมีเวทีระดับประเทศที่อยู่ภายใต้การดูแลขององค์กรโดยตรงคือ มิสแฟบิวลัสไทยแลนด์ และขณะที่มิสแฟบิวลัสระดับประเทศอื่น ทางองค์กรจะให้ลิขสิทธิ์แก่กองประกวดประเทศนั้นในการดูแล
ประวัติ

มิสแฟบิวลัสอินเตอร์เนชันแนลเป็นเวทีการประกวดความงามระดับนานาชาติ ซึ่งก่อตั้งโดย ไบรอัน ตัน อินฟลูเอนเซอร์ชื่อดังของเมืองไทย โดยการประกวดได้ที่ถูกจัดขึ้นเป็นครั้งแรกในปี ค.ศ. 2022 ที่ เชียงใหม่, ประเทศไทย
ผู้ดำรงตำแหน่ง > ชนะเลิศ

| ปี | ประเทศ/ดินแดน | ผู้ดำรงตำแหน่ง | วันที่ดำรงตำแหน่ง | เวทีประกวดระดับชาติ | อายุ | สถานที่จัดประกวด | ผู้เข้าประกวด |
| --- | --- | --- | --- | --- | --- | --- | --- |
| 2023 |  ญี่ปุ่น | ริกะ คิโนชิตะ | 3 ธันวาคม 2023 - ปัจจุบัน | มิสแฟบิวลัสญี่ปุ่น |  |  กรุงเทพมหานคร, ไทย | 9 |
| 2022 |  ไทย | ชุติกาญจน์ สุวรรณโคตร | 15 ธันวาคม 2022 - 3 ธันวาคม 2023 | มิสแฟบิวลัสไทยแลนด์ | 23 |  เชียงใหม่, ไทย | 9 |
ผู้ดำรงตำแหน่ง > รองอันดับ 1

| ปี | ประเทศ/ดินแดน | ผู้ดำรงตำแหน่ง | อายุ | เวทีประกวดระดับชาติ |
| --- | --- | --- | --- | --- |
| 2023 |  ไทย | โกศล แสงวิเชียร (เมญ่า ซันซัน) | 25 | มิสแฟบิวลัสไทยแลนด์ |
| 2022 |  ลาว | โซเฟีย ศรเพชร อินธิโซม | 28 | มิสแฟบิวลัสลาว |
ผู้ดำรงตำแหน่ง > รองอันดับ 2

| ปี | ประเทศ/ดินแดน | ผู้ดำรงตำแหน่ง | อายุ | เวทีประกวดระดับชาติ |
| --- | --- | --- | --- | --- |
| 2023 |  เวียดนาม | เลือง จุง เกียน (เลือง หมี กี่) | 24 | มิสแฟบิวลัสเวียดนาม |
| 2022 |  สวีเดน | มาลินดา นาตาเลีย พุกทอง วันเนส |  | มิสแฟบิวลัสสวีเดน |
จำนวนของประเทศที่ชนะ > เรียงตามลำดับสัญชาติของผู้ชนะเลิศ

| ประเทศ/ดินแดน | จำนวน | ปีที่ชนะ |
| --- | --- | --- |
|  ญี่ปุ่น | 1 | 2023 |
|  ไทย | 1 | 2022 |
จำนวนของประเทศที่ชนะ > แบ่งตามภูมิภาค

| ทวีป | จำนวน | ประเทศ (ครั้ง) |
| --- | --- | --- |
|  อเมริกา | 0 |  |
|  ยุโรป | 0 |  |
|  เอเชีย | 2 | ไทย(1), ญี่ปุ่น(1) |
|  แอฟริกา | 0 |  |
|  โอเชียเนีย | 0 |  |
อันดับประเทศตามจำนวนนางงามที่เข้ารอบ

| ลำดับ | ประเทศ/ดินแดน | จำนวนการเข้ารอบ | 1 !ชนะเลิศ | 2 !รองอันดับ 1 | 3 !รองอันดับ 2 | 5 คนสุดท้าย | เข้าร่วมทั้งหมด | ปีที่เข้าร่วม |
| --- | --- | --- | --- | --- | --- | --- | --- | --- |
| 1 |  ไทย | 2 | 1 (2022) | 1 (2023) | - | - | 2 | 2022-ปัจจุบัน |
| 2 |  ลาว | 2 | - | 1 (2022) | - | 1 (2023) | 2 | 2022-ปัจจุบัน |
| 3 |  ญี่ปุ่น | 1 | 1 (2023) | - | - | - | 1 | 2023 |
| 4 |  เวียดนาม | 1 | - | - | 1 (2023) | - | 2 | 2022-ปัจจุบัน |
| 5 |  สวีเดน | 1 | - | - | 1 (2022) | - | 1 | 2022 |
| 6 |  เดนมาร์ก | 1 | - | - | - | 1 (2022) | 1 | 2022 |
| 7 |  ปากีสถาน | 1 | - | - | - | 1 (2022) | 1 | 2022 |
| 8 |  รัสเซีย | 1 | - | - | - | 1 (2023) | 1 | 2023 |
| 9 |  กัมพูชา | - | - | - | - | - | 2 | 2022-ปัจจุบัน |
| 10 |  ออสเตรเลีย | - | - | - | - | - | 1 | 2022 |
| 11 |  เซอร์เบีย | - | - | - | - | - | 1 | 2022 |
| 12 |  อินโดนีเซีย | - | - | - | - | - | 1 | 2023 |
| 13 |  พม่า | - | - | - | - | - | 1 | 2023 |
| 14 |  สหราชอาณาจักร | - | - | - | - | - | 1 | 2023 |
ผลการแข่งขันมิสแฟบิวลัสอินเตอร์เนชันแนล > มิสแฟบิวลัสอินเตอร์เนชันแนล 2023

ผลการประกวด
| รางวัล | ผู้เข้าประกวด |
| --- | --- |
มิสแฟบิวลัสอินเตอร์เนชันแนล 2023:   ญี่ปุ่น – Rika Kinoshita
รองอันดับ 1:   ไทย – Maeya Sun Sun
รองอันดับ 2:   เวียดนาม – Luong My Ky
5 คนสุดท้าย:   ลาว – Olay Phothimard   รัสเซีย – Alena Timofeeva
ผู้เข้าประกวด
ประเทศ/ดินแดน: ผู้เข้าประกวด
 กัมพูชา: Da Vikah
 อินโดนีเซีย: Clara Nisha
 ญี่ปุ่น: Rika Kinoshita
 ลาว: Olay Phothimard
 พม่า: Loon Dana
 รัสเซีย: Alena Timofeeva
 ไทย: Maeya Sun Sun
 สหราชอาณาจักร: Lalana Taylor
 เวียดนาม: Luong My Ky
ผลการแข่งขันมิสแฟบิวลัสอินเตอร์เนชันแนล > มิสแฟบิวลัสอินเตอร์เนชันแนล 2022

ผลการประกวด
| รางวัล | ผู้เข้าประกวด |
| --- | --- |
มิสแฟบิวลัสอินเตอร์เนชันแนล 2022:   ไทย – ชุติกาญจน์ สุวรรณโคตร
รองอันดับ 1:   ลาว – โซเฟีย ศรเพชร อินธิโสม
รองอันดับ 2:   สวีเดน – มาลินดา นาตาเลีย พุกทอง วอนเนส
5 คนสุดท้าย:   เดนมาร์ก – มาลู วาเนสซา นอร์ส   ปากีสถาน – แอน วอนนา ฮากัม
ผู้เข้าประกวด
ประเทศ/ดินแดน: ผู้เข้าประกวด
 ออสเตรเลีย: เอมี่ ลาเซนบี
 กัมพูชา: โซเฟีย โภม
 เดนมาร์ก: มาลู วาเนสซา นอร์ส
 ลาว: โซเฟีย ศรเพชร อินธิโสม
 ปากีสถาน: แอน วอนนา ฮากัม
 เซอร์เบีย: แคท แคเธอรีน จูลิกา ซูซา
 สวีเดน: มาลินดา นาตาเลีย พุกทอง วอนเนส
 ไทย: ชุติกาญจน์ สุวรรณโคตร
 เวียดนาม: เจิ่น ทัญ เติม
แหล่งข้อมูลอื่น

มิสแฟบิวลัสอินเตอร์เนชันแนล ที่เฟซบุ๊ก
| ด ค กการประกวดความงามนานาชาติ |
| --- | --- |
การประกวดผู้หญิง:  มิสเวิลด์  มิสยูนิเวิร์ส  มิสอินเตอร์เนชันแนล  มิสเอิร์ธ  มิสซูปราเนชันแนล  มิสแกรนด์อินเตอร์เนชันแนล  มิสอินเตอร์คอนติเนนตัล  มิสเอเชียแปซิฟิกอินเตอร์เนชันแนล  มิสเอเชีย  เวิลด์มิสยูนิเวอร์ซิตี้  มิสโกลบอินเตอร์เนชันแนล  มิสโมเดลออฟเดอะเวิลด์  มิสออลเนชันส์  มิสทัวริซึมเวิลด์ (สหราชอาณาจักร)  มิสโกลบอลบิวตีควีน  ท็อปโมเดลออฟเดอะเวิลด์  มิสทัวริซึมอินเตอร์เนชันแนล  มิสทัวริซึมควีนอินเตอร์เนชันแนล  มิสโกลบ  เดอะมิสโกลบ  มิสยูไนเต็ดคอนติเนนท์  ซูเปอร์โมเดลอินเตอร์เนชันแนล  เฟซออฟบิวตีอินเตอร์เนชันแนล  มิสอีโคอินเตอร์เนชันแนล  มิสอีโคทีนอินเตอร์เนชันแนล  มิสทัวริซึมเวิลด์ (จีน)  มิสทัวริซึมควีนออฟเดอะเยียร์อินเตอร์เนชันแนล  มิสทัวริซึมเมโทรโพลิตันอินเตอร์เนชันแนล  มิสไชนิสอินเตอร์เนชั่นแนล  มิสเซาท์อีสต์เอเชียทัวริซึมแอมบาสเดอร์  มิสไชนิสเวิลด์  มิสแอมบาสซเดอร์  มิสทัวร์ลิซึมควีนเอเชีย  มิสซิสเนชั่นแนลยูนิเวิร์ส  มิสและมิสซิสซัมเมอร์โกลบอลยูนิเวิร์ส 
การประกวดผู้ชาย:  แมนฮันต์อินเตอร์เนชันแนล  มิสเตอร์เวิลด์  มิสเตอร์อินเตอร์เนชันแนล  มิสเตอร์โกลบอล  มิสเตอร์ซูปราเนชันแนล  แมนยูนิเวิร์สโมเดล  มิสเตอร์โมเดลอินเตอร์เนชันแนล  มิสเตอร์ยูนิเวอร์แซลแอมบาสซาเดอร์  มิสเตอร์โกลบอลทีน  มิสเตอร์เนชันแนลยูนิเวิร์ส  มิสเตอร์ยูไนเต็ดเวิลด์  อัลติจูดเวิลด์ซูเปอร์โมเดล  มิสเฟรนด์ชิพอินเตอร์เนชันแนล  มิสเตอร์เวิร์คคิงเมนอินเตอร์เนชันแนล 
การประกวดแอลจีบีที+:  มิสอินเตอร์เนชั่นแนลควีน 
การประกวดอื่นๆ:  มิสแอนด์มิสเตอร์เดฟเวิลด์แอนด์ยุโรปแอนด์เอเชีย